সম্ভবত আগামী সপ্তাহেই প্রকাশিত হবে মাধ্যমিক পরীক্ষার ফল। জানা গিয়েছে, আগামী ২৯ মে প্রকাশিত হবে মাধ্যমিক পরীক্ষার ফল। উচ্চ মাধ্যমিক পরীক্ষার ফল প্রকাশিত হতে পারে জুনের প্রথম সপ্তাহে।
বেশ কয়েকটি সর্বভারতীয় সংবাদমাধ্যমে প্রকাশিত খবরে এমনই দাবি করা হয়েছে। প্রতি বছরের মতো এবারও প্রথমে সংসদের ওয়েবসাইটেই প্রাথমিক ভাবে ফল প্রকাশ করা হবে। উচ্চ মাধ্যমিকের ফল প্রকাশিত হওয়ার সম্ভাব্য দিন হিসেবে ১ জুনের কথা বলা হয়েছে ওই প্রতিবেদনগুলিতে। 

এই বিষয়ে অন্যান্য খবর

বান্ধবীকে জড়িয়ে ধরায় ‘চরম অপমান’! সুযোগ পেয়ে কী ‘জবাব’ দিল ছাত্র


গত ১২ থেকে ২১ মার্চ পর্যন্ত রাজ্যে মাধ্যমিক পরীক্ষা নেওয়া হয়েছিল। উচ্চ মাধ্যমিক চলেছিল ২৭ মার্চ থেকে ১১ এপ্রিল পর্যন্ত। 
মাধ্যমিক, উচ্চ মাধ্যমিক পরীক্ষার্থীরা wbbse.org, wbresults.nic.in-সংসদের এই দুই ওয়েবসাইটে ফল দেখতে পারবে। এছাড়াও ফল দেখা যাবে examresults.net/wb, results.nic.in-এর মতো ওয়েবসাইটগুলিতে।